smcproject/ml-wiki-sentences huggingface dataset:
അവലംബം പുറത്തേക്കുള്ള കണ്ണികൾ ചിത്രങ്ങൾ കൂടുതൽ അറിവുകൾ വിക്കിസ്പീഷിസിൽ Justicia betonica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Justicia betonica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെള്ളക്കൂവ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Curcuma_neilgherrensis
പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് കാട്ടുമഞ്ഞൾ എന്നും അറിയപ്പെടുന്ന വെള്ളക്കൂവ .
( ശാസ്ത്രീയനാമം : Curcuma neilgherrensis ) .
പശ്ചിമഘട്ടത്തിലെങ്ങുമുള്ള പുൽമേടുകളിൽ കാണുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Curcuma neilgherrensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Curcuma neilgherrensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെള്ളക്കെട്ട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ജലാശയങ്ങളോട് ചേർന്ന താഴന്ന പ്രദേശങ്ങളിൽ അതുമല്ലെങ്കിൽ ഒഴുകി പോകാൻ നിർവാഹമില്ലാതെ വെള്ളം വലിയ അളവിൽ ഒരു പ്രേദേശത്ത് തങ്ങി നിൽക്കുന്ന അവസ്ഥാവിശേഷം ആണ് വെള്ളക്കെട്ട് എന്ന് പറയുന്നത്.
സൂര്യൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Sooryan_film
വി.എം. വിനുവിന്റെ സംവിധാനത്തിൽ ജയറാം , സായി കുമാർ , ഹരിശ്രീ അശോകൻ , വിമല രാമൻ , നന്ദിനി എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു മലയാളചലച്ചിത്രമാണ് സൂര്യൻ .
ശ്രീചക്ര ഫിലിംസിന്റെ ബാനറിൽ  നിർമ്മിച്ച ഈ ചിത്രം ശ്രീചക്ര ഫിലിംസ് റിലീസ് ആണ് വിതരണം ചെയ്തത്.
ഈ ചിത്രത്തിന്റെ രചന നിർവ്വഹിച്ചത് സതീഷ് കെ. മേനോൻ , സുരേഷ് മേനോൻ എന്നിവർ ചേർന്നാണ്.
അഭിനേതാക്കൾ അഭിനേതാവ് കഥാപാത്രം ജയറാം സൂര്യൻ സായി കുമാർ ഹരിനാരായണൻ ഹരിശ്രീ അശോകൻ വിജയകുമാർ വിജയരാഘവൻ സൈമൺ തെക്കിലക്കാടൻ അഗസ്റ്റിൻ മധുപാൽ സുരേഷ് കൃഷ്ണ ചെറിയാൻ ശ്രീഹരി ബാബു സ്വാമി ബാബുരാജ് കോട്ടയം നസീർ വിമല രാമൻ മായ നന്ദിനി രാജി കലാരഞ്ജിനി സീനത്ത് വീണ നായർ മെർളിൻ സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് ഇളയരാജ ആണ്.
ഗാനങ്ങൾ ഇഷ്ടക്കാരിക്ക് – മധു ബാലകൃഷ്ണൻ , മഞ്ജരി വസന്ത നിലാവേ – മധു ബാലകൃഷ്ണൻ മനസ്സേ മനസ്സേ – കെ.ജെ. യേശുദാസ് അൻപേ വാണി – കെ.ജെ. യേശുദാസ് , വിജയ് യേശുദാസ് പാട്ടെല്ലാം പാട്ടാണോ – വിജയ് യേശുദാസ് , കോറസ് ശബ്ദമായി – കാവാലം ശ്രീകുമാർ , ശങ്കരൻ നമ്പൂതിരി അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ഉത്പൽ വി. നായനാർ ചിത്രസം‌യോജനം പി.സി. മോഹനൻ കല എം. ബാവ ചമയം എം.എ. സലീം വസ്ത്രാലങ്കാരം മനോജ് ആലപ്പുഴ , ദുരൈ നൃത്തം കല , ശാന്തി സംഘട്ടനം മാഫിയ ശശി ലാബ് ജെമിനി കളർ ലാബ് എഫക്റ്റ്സ് മുരുകേഷ് ഡി.ടി.എസ്. മിക്സിങ്ങ് എം.ആർ. രാജാകൃഷ്ണൻ വാർത്താപ്രചരണം വാഴൂർ ജോസ് നിർമ്മാണ നിയന്ത്രണം അരോമ മോഹൻ ലെയ്‌സൻ മാത്യു ജെ. നേര്യം‌പറമ്പിൽ പുറത്തേക്കുള്ള കണ്ണികൾ സൂര്യൻ ഇന്റർനെറ്റ് മൂവി ഡാറ്റാബേസിൽ സൂര്യൻ – മലയാളസംഗീതം.
ഇൻഫോ http://popcorn.oneindia.in/title/1716/sooriyan.html Archived 2009-06-30 at the Wayback Machine .
സൂറത്തി ആട് ഇംഗ്ലീഷ് വിലാസം https://ml.wikipedia.org/wiki/Surati_goat ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ഡിസംബർ മുതൽ തുടരുന്നു.
ഇന്ത്യയിലെ വളരെ പ്രസിദ്ധമായ ആടിനമാണ് സൂരത്തി ആട് .
സൂരത്തിലും ബറോഡയിലും മറ്റും കാണപ്പെടുന്ന ഈ ഇനത്തിന്റെ നിറം വെളുപ്പാണ്.
രണ്ടു ലിറ്റർ പാലുവരെ ഈ ഇനം ആടുകൾ ഉല്പാദിപ്പിക്കുന്നു.
സൂര്യവർമ്മൻ രണ്ടാമൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Suryavarman_II
1113 AD - 1145-1150 AD വരെ ഖമർ സാമ്രാജ്യം ഭരിച്ച രാജാവാണ് സൂര്യവർമ്മൻ II .
മരണാനന്തരം പരമവിഷ്ണുലോക എന്നറിയപ്പെട്ട അദ്ദേഹമാണ് മഹാവിഷ്ണുവിന് സമർപ്പിക്കപ്പെട്ട, ലോകത്തിലെ ഏറ്റവും വലിയ ക്ഷേത്ര സമുച്ചയവുമായ അങ്കോർ വാട്ട് നിർമ്മിച്ചത്.
അദ്ദേഹത്തിന്റെ കാലത്തെ ബൃഹദ് നിർമിതികളും,പടയോട്ടങ്ങളും, ഭരണ പുനരുദ്ധാരണവും കാരണം ചരിത്രകാരന്മാർ അദ്ദേഹത്തെ മഹാനാന്മാരായ രാജാക്കന്മാരിൽ ഒരാളായി കരുതുന്നു.
സൂര്യാഘാതം ഇംഗ്ലീഷ് വിലാസം https://ml.wikipedia.org/wiki/Sunburn സൂര്യാഘതം കൊണ്ടുണ്ടായ പൊള്ളൽ
സൂര്യനിൽ നിന്നുള്ള വികിരണങ്ങളേറ്റ് ശരീരകോശങ്ങൾ ക്രമാതീതമായി നശിക്കുന്ന പ്രതിഭാസമാണ് സൂര്യാഘാതം (Sunburn).
അൾട്രാവൈലറ്റ് വികിരണങ്ങളാണ് പ്രധാനമായും സൂര്യാഘാതത്തിന് കാരണമാവാറ്.
കഠിനമായ വെയിലത്ത് ദീർഘനേരം ജോലിചെയ്യുന്നവർക്ക് സൂര്യാഘാതമേൽക്കാനുള്ള സാധ്യത ഏറെയാണ്.
അമിതചൂടിത്തുടർന്നുണ്ടാകുന്ന ഗുരുതരമായ പ്രശ്നമാണ് സൂര്യാഘാതം.
തീവ്രപരിചരണം ലഭിക്കാതിരുന്നാൽ മരണം പോലും സംഭവിക്കാം.
കുട്ടികളിലും വയസ്സായവരിലും സൂര്യാഘാതം ഉണ്ടാകാൻ എളുപ്പമാണ്.
കഠിനമായ ചൂടിനെ തുടർന്ന് ആന്തരികതാപനില ക്രമാതീതമായി ഉയർന്നാൽ ശരീരത്തിന് താപനിയന്ത്രണം സാധ്യമാകാതെ വരും.
തലച്ചോർ , കരൾ , വൃക്കകൾ , ശ്വാസകോശം , ഹൃദയം തുടങ്ങിയ ആന്തരാവയവങ്ങളുടെ പ്രവർത്തനങ്ങളെ ഉയർന്ന താപനില സാരമായി ബാധിക്കും.
അമിതചൂടിൽ ആവശ്യത്തിനു വെള്ളം കുടിക്കാതെ കഴിയുന്നതുമൂലം രണ്ടോ മൂന്നോ ദിവസങ്ങൾ കൊണ്ടും സൂര്യാഘാതം സംഭവിക്കാം.
അമിത ചൂടിൽ കഠിനജോലികൾ ചെയ്യുന്നവരിൽ കുറഞ്ഞസമയം കൊണ്ടും സൂര്യാഘാതമുണ്ടാകാം.
കഠിനമായ ചൂടിൽ പേശികളിലെ പ്രോട്ടീനുകൾ വിഘടിക്കുകയും വൃക്ക സ്തംഭനം ഉൾപ്പെടെയുള്ള സങ്കീർണതകൾ ഉണ്ടാകുകയും ചെയ്യാം.
തലച്ചോറിനേയും സൂര്യാഘാതം ബാധിക്കും.
അസ്വഭാവികമായ പെരുമാറ്റങ്ങളും അപസ്മാരബാധ പോലുള്ള ലക്ഷണങ്ങളും ഇതിനെത്തുടർന്നുണ്ടാകാം.
തീവ്രമായ അബോധാവസ്ഥക്കും ( കോമ ) സൂര്യാഘാതം ഇടയാക്കാം.
ശരീരം തണുപ്പിക്കുകയാണ് പ്രാഥമിക ചികിത്സയിൽ മുഖ്യം.
തണലുള്ള സ്ഥലത്തേക്കു മാറ്റിയ ശേഷം തണുത്ത വെള്ളം കൊണ്ട് ദേഹമാസകലം തുടയ്ക്കണം.
ഐസ് കക്ഷത്തിലും തുടയിടുക്കിലും വയ്ക്കുന്നത് താപനഷ്ടം കൂട്ടാൻ ഉപകരിക്കും.
തുടർന്ന് രോഗിയെ എത്രയും വേഗം ആശുപത്രിയിലെത്തിക്കുകയും വിദഗ്ദ്ധചികിത്സയ്ക്ക് വിധേയയാക്കുകയും വേണം.
ദിവസവും രണ്ടു ലിറ്റർ വെള്ളമെങ്കിലും കുടിക്കണം.
ബിയർ, മദ്യം, കൃതൃമശീതളപാനീയങ്ങൾ തുടങ്ങിയവ ഒഴിവാക്കാം.
പഴങ്ങളും പച്ചക്കറികളും ആഹാരത്തിന്റെ ഭാഗമാക്കി മാറ്റുക.
വെയിലത്ത് കുടയുപയോഗിക്കുക.
അവലംബം 1 2 3 4 {{ cite web }} : Cite has empty unknown parameter: | 1= ( help )
സൂര്യാസ്തമയം ഇംഗ്ലീഷ് വിലാസം https://ml.wikipedia.org/wiki/Sunset സൂര്യാസ്തമയത്തിനു തൊട്ടുമുൻപ്  - കേരളത്തിലെ ശംഖുമുഖം ബീച്ചിൽ നിന്നും
ദിനംതോറും സൂര്യൻ പടിഞ്ഞാറേ ചക്രവാളത്തിൽ അപ്രത്യക്ഷമാകുന്ന പ്രതിഭാസം.
ഭൂമിയുടെ സ്വയംഭ്രമണം മൂലമാണ് സൂര്യാസ്തമയം സംഭവിക്കുന്നത്.
ജ്യോതിശ്ശാസ്ത്രപരമായി സൂര്യബിംബം പൂർണ്ണമായും ചക്രവാളത്തിൽ മറയുമ്പോഴാണ് സൂര്യൻ അസ്തമിച്ചു എന്നു പറയുക.
വളരെ മനോഹരമായ ഒരു കാഴ്ചയാണ് സൂര്യാസ്തമയം.
ചിത്രകാരികളും സാഹിത്യകാരികളും തങ്ങളുടെ കലാസൃഷ്ടികൾക്കുള്ള പ്രചോദനമായി സൂര്യാസ്തമയത്തെ വിശേഷിപ്പിക്കാറുണ്ട്.
അസ്തമയം എന്ന വാക്കും പ്രചാരത്തിലുണ്ടെങ്കിലും അസ്തമയം എന്ന വാക്കിന്റെ തെറ്റായ രൂപവും പ്രയോഗവുമാണതു്.
അസ്തമയസൂര്യന്റെ നിറം
ചുവപ്പ് , ഓറഞ്ച് , മഞ്ഞ എന്നീ നിറങ്ങൾക്കാണ് സൂര്യാസ്തമയസമയത്ത് പ്രാമുഖ്യം.
സൂര്യബിംബത്തിനും അന്തരീക്ഷത്തിനും ഈ നിറഭേദം പ്രകടമായിരിക്കും.
ഭൂമിയുടെ അന്തരീക്ഷത്തിലൂടെ സൂര്യരശ്മികൾക്ക് കൂടുതൽ ദൂരം സഞ്ചരിക്കേണ്ടി വരുന്നതിനാലാണ് മഞ്ഞ , ഓറഞ്ച് , ചുവപ്പ് എന്നീ നിറങ്ങൾക്ക് പ്രാമുഖ്യം വരുന്നത്.
വിസരണം മൂലം വൈലറ്റ് , നീല , ഇൻഡിഗോ , പച്ച തുടങ്ങിയ നിറങ്ങളിൽ ഭൂരിഭാഗവും ചിതറിപ്പോവുകയും നമ്മുടെ കണ്ണിലെത്താതിരിക്കുകയും ചെയ്യും.
എന്നാൽ തരംഗദൈർഘ്യം കൂ‌ടിയ മറ്റു നിറങ്ങൾക്ക് അധികം വിസരണം സംഭവിക്കാതെ നമ്മു‌ടെ കണ്ണിലെത്തുകയും ചെയ്യും.
സൂര്യോദയസമയത്തും ഇതുതന്നെയാണ് സംഭവിക്കുന്നത്
അന്തരീക്ഷമലിനീകരണം ഇല്ലാത്തയിടങ്ങളിൽ അസ്തമയസമയത്ത് മഞ്ഞ കൂടിയ നിറങ്ങളായിക്കും പ്രത്യക്ഷമാവുക, മലിനീകരണത്തിന്റെ തോത് കൂടുന്നതിനനുസരിച്ച് ചുവപ്പുനിറത്തിനു പ്രാമുഖ്യം വരികയും ചെയ്യാം.
സമുദ്രതീരങ്ങളിലെ അസ്തമയസമയത്ത് തീരത്തിനും ചുവന്ന നിറം തോന്നിക്കും.
തിരമാലകളിലും തീരെത്തെ മണൽപ്പരപ്പിലും അസ്തമയസൂര്യന്റെ പ്രകാശം തട്ടിപ്രതിഫലിക്കുന്നതിനാൽ വളരെ ഭംഗിയേറിയ കാഴ്ചയാണ് സമുദ്രതീരങ്ങളിലെ അസ്തമയം.
കടൽത്തീരങ്ങളിൽ സൂര്യസ്തമയവും സൂര്യോദയവും കാണാൻ നിരവധി ആളുകൾ എത്തിച്ചേരാറുണ്ട്.
സൂര്യനസ്തമിക്കാത്ത ഇടങ്ങൾ
ഭൂമിയിലെ ചില സ്ഥലങ്ങളിൽ വർഷത്തിൽ രണ്ടുതവണ സൂര്യാസ്തമയം ഉണ്ടാകാറില്ല.
ധ്രുവ്വപ്രദേശങ്ങളിലും അതിനോടു ചേർന്നുകിടക്കുന്ന പ്രദേശങ്ങളിലുമാണ് ഇങ്ങനെ കാണപ്പെടുന്നത്.
സൂര്യാസ്തമയം മറ്റുഗ്രഹങ്ങളിൽ
ഭൂമിയിൽ മാത്രമല്ല, മറ്റു ഗ്രഹങ്ങളിലും ഭ്രമണം മൂലം സൂര്യാസ്തമയം സംഭവിക്കാറുണ്ട്.
ഗ്രഹങ്ങളുടെ അന്തരീക്ഷസ്ഥിതി അനുസരിച്ച് പ്രതിഭാസത്തിന്റെ കാഴ്ചയിൽ വ്യത്യാസം ഉണ്ടാവും.
ചൊവ്വയിലെ സൂര്യാസ്തമയ സമയത്ത് ഭൂമിയിൽ കാണപ്പെടുന്ന സൂര്യന്റെ മൂന്നിൽ രണ്ട് വലിപ്പം മാത്രമേ സൂര്യനുണ്ടാകൂ.
ചൊവ്വയിലെ സൂര്യാസ്തമയം ചിത്രശാല Sunset__Bekal beach, Kasaragod Sunset_beach_Bekal , Kasaragod സൂര്യാസ്തമയം, ദമ്മാം ഫുജൈറയിലെ അസ്തമയം സൂര്യാസ്തമയം തിരമാലകൾക്കും തീരത്തിനും നൽകുന്ന സ്വർണ്ണവർണ്ണം ശംഖുമുഖം തീരത്തെ ഒരു സൂര്യാസ്തമയം ചെറായി തീരത്തെ ഒരു സൂര്യാസ്തമയം ചെറായി തീരത്തെ ഒരു സൂര്യാസ്തമയം - പശ്ചാത്തലത്തിൽ വള്ളം സൂര്യാസ്തമയം, ഖത്തർ ഷമാൽ കടൽ തീരത്ത് നിന്നുള്ള ദൃശ്യം.
സൂര്യശലഭം ഇംഗ്ലീഷ് വിലാസം https://ml.wikipedia.org/wiki/Curetis_thetis
Curetis thetis, indian sunbeam indian sunbeam,Curetis thetis, പാലക്കാട് ജില്ലയിൽ കൂറ്റനാട് നിന്നും
ഏഷ്യയിൽ കാണപ്പെടുന്ന ഒരു നീലിശലഭം ആണ് സൂര്യശലഭം അഥവാ ഇന്ത്യൻ സൺബീം .
ശ്രീലങ്ക , ജാവ , ഫിലിപ്പൈൻസ് , ഇന്ത്യൻ ഉപദ്വീപ് എന്നിവിടങ്ങളിൽ കാണപ്പെടുന്നു.
ചിറകളവ് 40-48 മില്ലി മീറ്റർ .
ആൺ-പെൺ ശലഭങ്ങൾക്ക് നിറവ്യത്യാസമുണ്ട്.
ആൺ ശലഭങ്ങളുടെ ചിറകുകളുടെ ഉപരിതലം കടുത്ത ചുവപ്പോ, ചുവപ്പ് കലർന്ന ഓറഞ്ചു നിറമോ ആണ്.
ചിറകടയ്ക്ക്മ്പോൾ തൂവെന്മയും കാണപ്പെടുന്നു.
പെൺ ശലഭങ്ങൾ ക്ക് ചിറക് തുറക്കുമ്പോൾ  മദ്ധ്യത്തിൽ വെള്ളനിറവും വീതിയുള്ള തവിട്ടുകരയും കാണാം.
ചിറകടിയ്ക്ക്മ്പോൾ മുഷിഞ്ഞ വെള്ളനിറമാണ്.
അവലംബം ↑ Markku Savela's website on Lepidoptera Curetis at Markku Savela's website on Lepidoptera ↑ ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) പുറം കണ്ണികൾ Curetis thetis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സൂര്യസമീപസ്ഥം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ജനുവരി മുതൽ തുടരുന്നു.
സൂര്യനെ വലം വയ്ക്കുന്ന ഗ്രഹങ്ങളോ ഛിന്ന ഗ്രഹങ്ങളോ ധൂമകേതുക്കളോ ആയവ സൂര്യനിൽ നിന്നുള്ള ഏറ്റവും കുറഞ്ഞ ദൂരമാണ് പെരിഹിലിയൻ .
ഏകദേശം 147100000 കിലോമീറ്റർ ദൂരം ആണ് ഭൂമിയുടെ പെരിഹീലിയൺ ദൂരം.
സൂര്യവിദൂരസ്ഥം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ജനുവരി മുതൽ തുടരുന്നു.
സൂര്യനെ വലം വയ്ക്കുന്ന ഗ്രഹങ്ങളോ ഛിന്ന ഗ്രഹങ്ങളോ ധൂമകേതുക്കളോ ആയവ സൂര്യനിൽ നിന്നുള്ള ഏറ്റവും കൂടിയ ദൂരമാണ് അപ്ഹീലിയൻ .
ഏകദേശം 152100000കിലോ മീറ്റർ ആണ് ഭൂമിയുടെ അപ്ഹീലിയൺ ദൂരം.
സിനി ലെൻസ് ഇംഗ്ലീഷ് വിലാസം https://ml.wikipedia.org/wiki/Cine_lens സാംയങ്ങ് 12 മി.മീ.
T2.2 സിനി ലെൻസ്
സിനി ലെൻസുകൾ അല്ലെങ്കിൽ സിനിമാ ലെൻസുകൾ പ്രത്യേകിച്ചും സിനിമാറ്റോഗ്രഫിക്ക് വേണ്ടി രൂപകൽപ്പന ചെയ്ത ലെൻസുകളാണ്.
പരമ്പരാഗത ഫോട്ടോഗ്രാഫിക് ലെൻസുകളിൽ നിന്ന് ഇവയെ വേർതിരിക്കുന്ന പ്രധാന സവിശേഷത "ക്ലിക്കില്ലാത്ത" അല്ലെങ്കിൽ "ഡിക്ലിക്ക്ഡ്" അപ്പർച്ചർ റിംഗ് ആണ്.
സ്റ്റിൽ ഫോട്ടോഗ്രഫിയിൽ അപ്പർച്ചർ റിങ്ങിൽ അടയാളപ്പെടുത്തുന്ന എഫ്-സ്റ്റോപ്പുകൾക്ക് പകരം, സിനി ലെൻസിൽ അടയാളപ്പെടുത്തുന്നത് ടി-സ്റ്റോപ്പുകൾ ആണ്.
സിനി ലെൻസുകൾ‌ക്ക് ഒരേ ഫോം ഫാക്ടർ‌ ഉള്ളതിനാൽ അവ പരസ്പരം മാറ്റി ഉപയോഗിക്കുന്നത് എളുപ്പമാണ്, അതുപോലെ എല്ലാ ലെൻസുകളും പ്രവർ‌ത്തനത്തിൽ‌ സമാനവുമാണ്.
വ്യത്യസ്ത ഫോക്കൽ ലെങ്ത് ഉള്ള ലെൻസുകൾക്ക് ഇത് പ്രത്യേകിച്ചും ബാധകമാണ്.
പരസ്പരം മാറ്റി ഉപയോഗിക്കുന്നതിനാൽ, സിനി ലെൻസുകളുടെ ഒരു ശ്രേണിയിലെ ലെൻസുകൾ പലപ്പോഴും പ്രകാശത്തിൻ്റെ ട്രാൻസ്മിറ്റൻസിലും (പരമാവധി ടി-സ്റ്റോപ്പ്) സമാനമാണ്.
ഛായാഗ്രഹണത്തിനായുള്ള അനാമോർഫിക്ക് ലെൻസുകളും സിനി ലെൻസുകളായി തന്നെയാണ് പരിഗണിക്കുന്നത്.
താഴെ പറയുന്ന കമ്പനികൾ സിനി ലെൻസുകൾ നിർമ്മിക്കുന്നുണ്ട്.
ആംഗെനിയക്സ് അറ്റ്ലസ് ലെൻസ് കാനൺ കൂക് ഒപ്റ്റിക്സ് ഫ്യുജിഫിലിം എറിക്സ് റോക്കിനോൺ സിഗ്മ വാന്റേജ് കാൾ സീസ് സാംയങ്ങ് പരാമർശങ്ങൾ
സിനി ആര്ടിസ്റ് ആൻഡ് വർക്കേഴ്സ് അസ്സോസിയേഷൻ
സിനി ആര്ടിസ്റ് ആൻഡ് വർക്കേഴ്സ് അസ്സോസിയേഷൻ കേരളത്തിലെ ജൂനിയർ ആർട്ടിസ്റ്റുകൾ എന്ന് വിളിക്കുന്ന സപ്പോർട്ടിങ് ആർട്ടിസ്റ്റുകളുടെ ഉന്നമനത്തിനും അവർക്ക് നേരിടുന്ന പ്രേശ്നങ്ങളിൽ ഇടപെട്ട് അനുകൂലമായ സാഹചര്യം ഒരുക്കുന്നതിന് വേണ്ടി ഒരു കൂട്ടം സിനിമയിൽ പ്രവർത്തിക്കുന്ന വ്യെക്തികൾ രൂപം കൊടുത്ത സംഘടനയാണ് .
സിനി ജോസ് ഇംഗ്ലീഷ് വിലാസം https://ml.wikipedia.org/wiki/Sini_Jose
മലയാളിയായ ഇന്ത്യൻ കായിക താരമാണ് സിനി ജോസ് (Sini Jose).
ഹ്രസ്വദൂര ഓട്ടക്കാരിയായ സിനി 400 മീറ്ററിൽ ആണ് പ്രധാനമായുംശ്രദ്ധകേന്ദ്രീകരിക്കുന്നത്.
1987 മെയ് 25ന് എറണാകുളം ജില്ലയിലെ അവോലി ഗ്രാമത്തിൽ ജനിച്ചു.
മുണ്ടക്കൽ ജോസ് ജോസഫ് റിതമ്മ ജോസ് എന്നിവരുടെ മകളാണ്.
എറണാകുളത്ത് ഇന്ത്യൻ റെയിൽവേയിൽ ഉദ്യോഗസ്ഥയാണ്.
2010ൽ ഡൽഹിയിൽ നടന്ന കോമ്മൺവെൽത്ത് ഗെയിംസിൽ 4 ഗുണം 400 മീറ്റർ റിലേയിൽ സ്വർണ്ണ മെഡൽ നേടി.
മൻജീത് കൗർ, എസി അശ്വിനി, മൻദീപ് കൗർ എന്നിവരായിരുന്നു ടീമിലെ മറ്റു അംഗങ്ങൾ.
2010ൽ റാഞ്ചിയിൽ നടന്ന ഫെഡറേഷൻ കപ്പ് അത്‌ലറ്റിക്‌സ് 53.01 മനിറ്റിൽ 400 മീറ്റർ ഓടിയതാണ് ഇവരുടെ വ്യക്തിഗത ഇനത്തിലെ ഏറ്റവും മികച്ച സമയം.
ഈ മത്സരത്തിൽ സ്വർണ്ണം നേടി.
2010ൽ ഏഷ്യൻ ഗെയിംസിൽ 4x400 മീറ്റർ റിലേയിൽ  സ്വർണ്ണം നേടി.
2009ൽ ഏഷ്യൻ ചാംപ്യൻഷിപ്പിൽ  4ഃ400 മീറ്റർ റിലേയിൽ  വെള്ളി മെഡൽ നേടി.
2007ലെ ഏഷ്യൻ ചാംപ്യൻഷിപ്പിൽ  4ഃ400 മീറ്റർ റിലേയിൽ  സ്വർണ്ണമെഡൽ നേടി.
ഉത്തേജക മരുന്ന് ഉപയോഗിച്ചെന്ന് തെളിഞ്ഞതിനെ തുടർന്ന് സിനി ജോസ് അടക്കമുള്ള കായികതാരങ്ങൾക്ക് ദേശീയ ഉത്തേജക മരുന്ന് വിരുദ്ധ ഏജൻസി 2011 ജൂലൈ മുതൽ ഒരു വർഷത്തെ വിലക്ക് ഏർപ്പെടുത്തി.
ഉത്തേജകവിവാദത്തെ കുറിച്ച് അന്വേഷിക്കാനായി കേന്ദ്രസർക്കാർ നിയോഗിച്ച മുൻ ഹൈക്കോടതി ചീഫ് ജസ്റ്റിസ് മുകുൾ മുഗ്ധൽ അധ്യക്ഷനായ ഏകാംഗ സമിതിയാണ് പിന്നീട് താരങ്ങളെ കുറ്റവിമുക്തരാക്കി.
സിനിമ (ജീനസ്) ഇംഗ്ലീഷ് വിലാസം https://ml.wikipedia.org/wiki/Synima
ഉഷ്ണമേഖലാ മഴക്കാടുകളിൽ കാണപ്പെടുന്ന സാപ്പിൻഡേസീ എന്ന സസ്യകുടുംബത്തിലെ ഒരു ജനുസ്സാണ് സിനിമ .
ഇതിന്റെ മൂന്ന് സ്പീഷീസുകൾ, 2013 ജൂലൈ മുതൽ  ശാസ്ത്രജ്ഞർ തിരിച്ചറിഞ്ഞിട്ടുണ്ട്.
വടക്ക് കിഴക്കൻ ക്വീൻസ്‌ലാൻഡ്, ഓസ്‌ട്രേലിയ, ന്യൂ ഗിനിയ എന്നിവിടങ്ങളിൽ സ്വാഭാവികമായി ഇവ വളരുന്നതായി കണ്ടെത്തിയിരുന്നു.
ഓസ്‌ട്രേലിയൻ സസ്യ നാമ സൂചിക, ഓസ്‌ട്രേലിയൻ സസ്യ സെൻസസ്, ഓസ്‌ട്രേലിയൻ ഉഷ്ണമേഖലാ മഴക്കാടുകൾ (2010) വിവര സംവിധാനം, ആദ്യകാല ടാക്‌സോണമിക് ഗവേഷണ പ്രസിദ്ധീകരണങ്ങൾ, ഫ്ലോറ മലേഷ്യാന, ഓസ്‌ട്രേലിയയിലെ സസ്യജാലങ്ങൾ എന്നിവയിൽ നിന്നാണ് ഈ ലിസ്റ്റിംഗ് സ്രോതസ്സ് ഉണ്ടായത്.
Synima cordierorum ( F.Muell. ) Radlk.
Qld and New Guinea Synima macrophylla S.T.Reynolds – NE.
Qld and New Guinea Synima reynoldsiae P.I.Forst.
Qld endemic References Cited works
സിനാസ്പ ഇംഗ്ലീഷ് വിലാസം https://ml.wikipedia.org/wiki/Zinaspa
സിനാസ്പ ലൈക്കെനിഡേ കുടുംബത്തിലെ   ചിത്രശലഭങ്ങളുടെ ഒരു ജീനസാണ്.
സ്പീഷീസ് Zinaspa zana de Nicéville, 1898 Zinaspa todara (Moore, [1884]) - silver-streaked acacia blue Zinaspa youngi Hsu Johnson, 1998 Zinaspa distorta (de Nicéville, 1887) ബാഹ്യ ലിങ്കുകൾ " Zinaspa de Nicéville in Marshall de Nicéville, 1890" at Markku Savela's Lepidoptera and Some Other Life Forms
സിനി ഷെട്ടി
ഫെമിന മിസ് ഇന്ത്യ വേൾഡ് 2022 കിരീടം നേടിയ ഇന്ത്യൻ സൗന്ദര്യമത്സര ടൈറ്റിൽ ഹോൾഡറാണ് സിനി സദാനന്ദ് ഷെട്ടി .
അവർ മിസ് വേൾഡ് 2023 ൽ ഇന്ത്യയെ പ്രതിനിധീകരിച്ചിട്ടുണ്ട്.
മഹാരാഷ്ട്രയിലെ മുംബൈയിലാണ്
സിനി ഷെട്ടി ജനിച്ചത്.
മുംബൈയിലെ ഘാട്‌കോപ്പറിലെ സെൻ്റ് ഡൊമിനിക് സാവിയോ വിദ്യാലയത്തിലും തുടർന്ന് മുംബൈയിലെ എസ്‌കെ സോമയ്യ കോളേജ് ഓഫ് ആർട്‌സ് സയൻസ് ആൻഡ് കൊമേഴ്‌സിലും അവർ പഠിച്ചു.
അവിടെ നിന്ന് അവർ അക്കൗണ്ടിംഗിലും ഫിനാൻസിലും ബിരുദം നേടി.
പരിശീലനം ലഭിച്ച ഭരതനാട്യം നർത്തകിയാണ് അവർ.
പേജൻട്രി
2022-ൽ സിനി ഷെട്ടി ഫെമിന മിസ് ഇന്ത്യ മത്സരത്തിൽ പങ്കെടുക്കുകയും ടൈംസ് മിസ് ബോഡി ബ്യൂട്ടിഫുൾ, എൻഐഎഫ്ഡി മിസ് ടാലൻ്റ് എന്നീ ഉപശീർഷക പുരസ്കാരങ്ങൾ നേടുകയും ചെയ്തു.
2022 ജൂലൈ 3 ന് മുംബൈയിലെ ജിയോ വേൾഡ് കൺവെൻഷൻ സെൻ്ററിലാണ് ഇത് നടന്നത്.
[അവലംബം ആവശ്യമാണ്] 2022 ലെ ഫെമിന മിസ് ഇന്ത്യ വേൾഡിൻ്റെ വിജയി എന്ന നിലയിൽ 2024 മാർച്ച് 9 ന് ഇന്ത്യയിലെ മുംബൈയിലെ ജിയോ വേൾഡ് കൺവെൻഷൻ സെൻ്ററിൽ നടന്ന മിസ് വേൾഡ് 2023 ൽ സിനി ഷെട്ടി ഇന്ത്യയെ പ്രതിനിധീകരിച്ചു.
ഏഷ്യയിലെയും ഓഷ്യാനിയയിലെയും 8 മികച്ച ഡിസൈനറിൽ ഒരാളായി അവർ അംഗീകരിക്കപ്പെട്ടു .
ബാഹ്യ ലിങ്കുകൾ അവലംബം ↑ ↑ ↑ ↑ ↑ ↑ ↑ ↑
സിനിക്ക മോങ്കാരെ ഇംഗ്ലീഷ് വിലാസം https://ml.wikipedia.org/wiki/Sinikka_M%C3%B6nk%C3%A4re
സിനിക്ക മോങ്കാരെ (ജനനം: മാർച്ച് 6, 1947) ഫിൻലൻഡിലെ വിവിധ കാബിനറ്റുകളിൽ മന്ത്രിയായി സേവനമനുഷ്ഠിച്ച ഫിന്നിഷ് വൈദ്യനും രാഷ്ട്രീയക്കാരിയുമാണ്.
1947 മാർച്ച് 6-ന് സിപ്പോളയിലാണ് സിനിക്ക മൊങ്കറെ ജനിച്ചത്.
മെഡിസിൻ, സർജറി എന്നിവയിൽ അവർ പിഎച്ച്‌ഡി നേടിയിട്ടുണ്ട്.
സിനിക്ക മോങ്കാരെ വിവിധ ആശുപത്രികളിൽ ജോലി ചെയ്തു.
1981 മുതൽ 1995 വരെയുള്ള കാലഘട്ടങ്ങളിൽ അവർ ഇമാത്രാ സിറ്റി കൗൺസിലിൽ വിവിധ പദവികളിൽ സേവനമനുഷ്ഠിച്ചിട്ടുണ്ട്.
1987-ൽ ഫിന്നിഷ് പാർലമെന്റിൽ അംഗമായ അവർ 1991 വരെ അവിടെ സേവനമനുഷ്ഠിച്ചു.
സോഷ്യൽ ഡെമോക്രാറ്റിക് പാർട്ടി അംഗമാണ് മോങ്കാരെ.
അവർ വ്യത്യസ്ത മന്ത്രിപദങ്ങൾ വഹിച്ചിട്ടുണ്ട്.
ആദ്യത്തെ മന്ത്രിസ്ഥാനം സാമൂഹ്യകാര്യ-ആരോഗ്യ മന്ത്രിയും പരിസ്ഥിതി (ഭവന) മന്ത്രാലയത്തിലെ മന്ത്രിയെന്ന നിലയിലുമായിരുന്നു (1995-1999).
പിന്നീട് 1999 മുതൽ 2000 വരെയുള്ള കാലത്ത് തൊഴിൽ മന്ത്രിയായിരുന്നു.
തുടർന്ന് 2000 മുതൽ 2003 വരെ വ്യാപാര വ്യവസായ മന്ത്രിയായി സേവനമനുഷ്ഠിച്ചു.
അവരുടെ ഭരണകാലത്ത് ഒരു പുതിയ ആണവ നിലയത്തിന്റെ നിർമ്മാണത്തെ അവർ പിന്തുണച്ചിരുന്നു.
2003 ഏപ്രിൽ 17-ന് പ്രധാനമന്ത്രി അന്നേലി ജാട്ടീൻമാക്കിയുടെ നേതൃത്വത്തിലുള്ള കാബിനറ്റിലേക്ക് അവർ സാമൂഹ്യകാര്യ-ആരോഗ്യ മന്ത്രിയായി നിയമിതയായി.
2005 സെപ്‌റ്റംബർ 23-ന്, അവരുടെ അഭ്യർത്ഥനപ്രകാരം അവരെ ഓഫീസിൽ നിന്ന് നീക്കം ചെയ്യുകയും പകരം തുലാ ഹാറ്റെയ്നെനെ ആ സ്ഥാനത്ത് നിയമിക്കുകയും ചെയ്തു.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ External links Media related to സിനിക്ക മോങ്കാരെ at Wikimedia Commons
സിനിമ എക്സ്പ്രസ് (ദ്വൈവാരിക) ഇംഗ്ലീഷ് വിലാസം https://ml.wikipedia.org/wiki/Cinema_Express
ഒരു തമിഴ് ദ്വൈവാരികയാണ് സിനിമ എക്സ്പ്രസ് .
ചെന്നൈയിൽ നിന്നാണ് ഈ ദ്വൈവാരിക പ്രസിദ്ധീകരിക്കുന്നത്.
ദി ന്യൂ ഇന്ത്യൻ എക്സ്പ്രസ് ഗ്രൂപ്പ് ആണ് ഈ സിനിമ എക്സ്പ്രസിന്റെ ഉടമസ്ഥർ.
എല്ലാ വർഷവും സിനിമ എക്സ്പ്രസ് അവാർഡ് എന്ന പേരിൽ ദക്ഷിണേന്ത്യയിലെ ചലച്ചിത്രതാരങ്ങൾക്കായി ഒരു അവാർഡും ഇവർ നൽകുന്നുണ്ട്.
1980 ജനുവരി 10ന് ആണ് സിനിമ എക്സ്പ്രസ് ആദ്യമായി പുറത്തിറങ്ങിയത്.
2016 ഫെബ്രുവരി 16ന് ഈ ദ്വൈവാരികയുടെ അവസാന ലക്കം പ്രസിദ്ധീകരിച്ചു.
1980ൽ 15 രൂപയായിരുന്നു സിനിമ എക്സ്പ്രസിന്റെ വില.
ഇതും കാണുക സിനിമ എക്സ്പ്രസ് അവാർഡ് അവലംബം ↑ ↑ ↑ ↑ {{ cite journal }} :  CS1 maint: unrecognized language ( link ) പുറം കണ്ണികൾ Cinema Express Website Epaper Archived 2020-11-28 at the Wayback Machine .
സിനിമ ഓഫ് ഗാബോൺ ഇംഗ്ലീഷ് വിലാസം https://ml.wikipedia.org/wiki/Cinema_of_Gabon
ഗാബോണിലെ സിനിമ യ്ക്ക് അസമമായ ചരിത്രമുണ്ട്.
പ്രസിഡന്റ് ഒമർ ബോംഗോയും ഭാര്യ ജോസഫിൻ ബോംഗോയും 1970-കളിൽ ചലച്ചിത്രനിർമ്മാണത്തെ പ്രോത്സാഹിപ്പിച്ചിരുന്നെങ്കിലും, പുതിയ സഹസ്രാബ്ദത്തിൽ ചലച്ചിത്രനിർമ്മാണം വീണ്ടും വളരാൻ തുടങ്ങുന്നതുവരെ 20 വർഷത്തെ ഇടവേളയുണ്ടായിരുന്നു.
1936 മുതൽ കൊളോണിയൽ ഗാബോണിൽ ഫ്രഞ്ച് കമ്പനികൾ ഡോക്യുമെന്ററികൾ നിർമ്മിച്ചു.
സ്വാതന്ത്ര്യാനന്തരം, ഗാബോണിലെ ആദ്യത്തെ പ്രൊഫഷണൽ പരിശീലനം നേടിയ നടനായ ഫിലിപ്പ് മോറി, 1962-ൽ കോംപാഗ്നി സിനിമാറ്റോഗ്രാഫിക് ഡു ഗാബോൺ സംഘടിപ്പിക്കുകയും 1963-ലെ കാൻ ഫിലിം ഫെസ്റ്റിവലിൽ പ്രവേശിച്ച ഒരു ഫീച്ചർ ഫിലിം ദി കേജ് നിർമ്മിക്കാൻ സഹായിക്കുകയും ചെയ്തു.
ദേശീയ ടെലിവിഷൻ കമ്പനി പിയറി-മാരി ഡോങ്ങിന്റെ കാരിഫോർ ഹുമൈൻ (1969), മോറിയുടെ ലെസ് ടാംസ്-താംസ് സെ സോണ്ട് ടസ് (1972) തുടങ്ങിയ സിനിമകളെ പിന്തുണച്ചു.
ഗാബോണിന് എട്ട് സിനിമാശാലകൾ മാത്രമേ ഉണ്ടായിരുന്നുള്ളൂവെങ്കിലും, പ്രസിഡന്റ് ഒമർ ബോംഗോയും ഭാര്യ ജോസെഫിൻ ബോംഗോയും സിനിമയിൽ നേരിട്ട് താൽപ്പര്യം പ്രകടിപ്പിച്ചു.
പ്രസിഡന്റ് തന്റെ പ്രസിഡൻഷ്യൽ കൊട്ടാരത്തിൽ 400 സീറ്റുകളുള്ള ഒരു സിനിമാശാല നിർമ്മിച്ചു.
1975-ൽ മോറി ഡയറക്ടറായി സെന്റർ നാഷണൽ ഡു സിനിമ സ്ഥാപിച്ചു.
Les Films Gabonais എന്നൊരു നിർമ്മാണ കമ്പനിയും അദ്ദേഹം സ്ഥാപിച്ചു.
1970-കളിൽ ആറ് സംവിധായകരുടെ ഒമ്പത് ചിത്രങ്ങൾ ഗാബോൺ കണ്ടു.
ലെസ് ഫിലിംസ് ഗബോനൈസ്, ഡോങ് സഹസംവിധാനം ചെയ്‌തതും പ്രസിഡൻഷ്യൽ ദമ്പതികളുടെ രചനകളെ അടിസ്ഥാനമാക്കിയുള്ളതുമായ നിരവധി സിനിമകൾ നിർമ്മിച്ചു: ഒബാലി (1976), അയൂമ (1977) എന്നിവ ജോസഫിൻ ബോംഗോ, , ഡെമെയിൻ, അൺ ജോർ നോവൗ എന്നിവരുടെ സാമൂഹിക വിഷയങ്ങൾ പരിശോധിക്കുന്ന നാടകങ്ങളെ അടിസ്ഥാനമാക്കിയുള്ളവയാണ്.
(1978) പ്രസിഡന്റിന്റെ ഓർമ്മക്കുറിപ്പുകളുടെ ഒരു പതിപ്പായിരുന്നു.
ചാൾസ് മെൻസയുടെ ഇലോംബെ (1978) ആയിരുന്നു ഈ കാലഘട്ടത്തിലെ മറ്റൊരു ഗാബോണീസ് ചിത്രം.
സമകാലിക സിനിമ
രണ്ട് പതിറ്റാണ്ടുകളുടെ ആപേക്ഷിക നിഷ്‌ക്രിയത്വത്തിന് ശേഷം, പുതിയ സഹസ്രാബ്ദത്തിൽ ഗാബോണീസ് ചലച്ചിത്രനിർമ്മാണം വീണ്ടും ഉയരാൻ തുടങ്ങി.
1990-കളുടെ തുടക്കത്തിൽ ഗാബോണീസ് സിനിമ പുനഃക്രമീകരിക്കുന്നതിനായി സെന്റർ നാഷണൽ ഡു സിനിമാ ഗബോനൈസ് (CENACI) യിലെ ചാൾസ് മെൻസാ പുതിയ നയങ്ങൾ അവതരിപ്പിച്ചിരുന്നു.
1990-കളിൽ ഇമുംഗ ഇവാംഗ ഹ്രസ്വചിത്രങ്ങൾ നിർമ്മിക്കാൻ തുടങ്ങി, അദ്ദേഹത്തിന്റെ ഫീച്ചർ ഫിലിം ഡോലെ (2000) രണ്ട് ദശാബ്ദക്കാലത്തെ ആദ്യത്തെ ഗാബോണീസ് ഫീച്ചർ ഫിലിം ആയിരുന്നു.
കാർത്തേജ്, കാൻ, മിലാൻ എന്നിവിടങ്ങളിൽ ഇത് ഫെസ്റ്റിവൽ അവാർഡുകൾ നേടി.
ഹെൻറി-ജോസഫ് കൂംബ ബിഡിഡി നിരവധി ഹ്രസ്വചിത്രങ്ങളും 2001-ലെ ഫീച്ചർ ഫിലിം ദി എലിഫന്റ്സ് ബോൾസും നിർമ്മിച്ചു.
L'Ombre de Liberty (2006) യിൽ ഇവുംഗയും മോറിയും സഹകരിക്കുകയും 2014-ൽ ഇവുംഗ ദേശീയ ടെലിവിഷൻ ശൃംഖലയായ ഗാബോൺ ടെലിവിഷന്റെ ജനറൽ ഡയറക്ടറായി.
Amédée Pacôme Nkoulou യുടെ ഡോക്യുമെന്ററി Boxing Libreville (2018) നിരവധി അവാർഡുകൾ നേടിയിട്ടുണ്ട്.
കനാൽ ഒളിമ്പിയ ഇപ്പോൾ ഗാബോണിൽ പുതിയ സിനിമാശാലകൾ നിർമ്മിക്കുന്നു.
അവലംബം കൂടുതൽ വായനയ്ക്ക് Victor Bachy, Cinema au Gabon , Brussels, 1986
സരാവത് മലനിരകൾ സരാവത് മലനിരകൾ (ഹബാല താഴ്വരയിൽനിന്നുള്ള ദൃശ്യം)
സരാവത് മലനിരകൾ അല്ലെങ്കിൽ സരാത്  ( അറബിക് : جبال السروات ) അറേബ്യൻ ഉപദ്വീപിലെ പടിഞ്ഞാറൻ തീരത്തിന് സമാന്തരമായി പരന്നു കിടക്കുന്ന ഒരു പർവത നിരയാണ്.
അറേബ്യൻ ഉപദ്വീപിലെ ഏറ്റവും പ്രമുഖമായ ഭൂമിശാസ്ത്ര സവിശേഷതകളിൽ ഒന്നാണ് ഇത്.
സാരാവത്ത് മലനിരകൾ, വടക്ക് ജോർദാൻ അതിർത്തിയിൽനിന്നും ആരംഭിച്ച് സൌദി അറേബ്യ , യെമെൻ എന്നിവിടങ്ങളിലൂടെ കടന്നു പോയി, ഗൾഫ് ഓഫ് ഏദൻ വരെയെത്തുന്നു.
ഈ മലനിരകളുടെ സരാത് അൽ-ഹിജാസ് എന്നറിയപ്പെടന്ന വടക്കൻ പകുതി അപൂർവ്വമായി മാത്രം 2,150 മീറ്റർ വരെ ഉയരത്തിലേയ്ക്കു് പോകുന്നു, എന്നാൽ മദ്ധ്യ ഭാഗങ്ങളും തെക്കൻ ഭാഗങ്ങളും (യഥാക്രമം സരാത് അസീർ , സരാത് അൽ-യെമൻ എന്നിവ) 3,300 മീറ്ററിലധികം ഉയരത്തിലാണ് സ്ഥിതിചെയ്യുന്നത്.
അറേബ്യൻ ഉപദ്വീപിലെ ഏറ്റവും ഉയരമുള്ള ഈ മലനിരകളാണിത്.
ഈ മലനിരകൾ പ്രധാനമായും പാറക്കെട്ടുകൾ നിറഞ്ഞതാണ്, അപൂർവ്വമായി മാത്രം ചിലതിൽ സസ്യങ്ങൾ നിറഞ്ഞിരിക്കുന്നു.
ഇവയിലെ മിക്ക കൊടുമുടികളും താരമ്യേന പ്രായം കുറഞ്ഞതും കുണ്ടും കുഴിയും നിറഞ്ഞതുമാണ്.
ചിലത് കാലാവസ്ഥയുടെ പ്രഹരത്താൽ  നിരപ്പായതാണ്.
മലനിരകളുടെ വടക്കൻ ഭാഗം, സൗദി അറേബ്യയുടെ പടിഞ്ഞാറു ഭാഗത്തുകൂടി തായിഫിൻറെ വടക്കൻ ഭാഗത്തേയ്ക്കു നീങ്ങുകയും സൗദി അറേബ്യയുടെ തെക്കൻ മുനമ്പ് വരെയെത്തുകയും ചെയ്യുന്നു.
ലെബനോൻ , പടിഞ്ഞാറൻ സിറിയ മലനിരകൾ എന്നിവ ഈ മലനിരകളുടെ തുടർച്ചയാണെന്ന് ചിലർ വാദിക്കുന്നു.
സൗദി അറേബ്യയുടെ ബാക്കി പ്രദേശങ്ങളേക്കാൾ ( അസീർ ഒഴികെ) ഇത് ചെറുതായി ഉയർന്ന പ്രദേശമാണ്.
ഈ നിരകളിൽ സങ്കീർ‌ണ്ണമായ ഭൂപ്രകൃതിയും കാണാൻ സാധിക്കുന്നു.
ശരാശരി ഉയരം ഏകദേശം 1200 മുതൽ 2000 മീറ്റർ വരെയാണെങ്കിലും സമുദ്രനിരപ്പിൽ നിന്ന് 2400 മീറ്റർവരെ ഉയരത്തിൽ സ്ഥിതി ചെയ്യുന്ന കൊടുമുടികളുമുണ്ട്.
മദീനക്ക് ശേഷം, മലനിരകൾ തായിഫിൽ വീണ്ടും പ്രത്യക്ഷപ്പെടുന്നതുവരെ ശിഥിലമായി കാണപ്പെടുന്നു.
ദൂരെ തെക്കു ദിക്കിൽ, തായിഫിനു താഴ്ഭാഗത്ത് സൌദി അറേബ്യയിലെ അസീർ പ്രവിശ്യ നിലകൊള്ളുന്നു.
ഇവിടെ പരുക്കൻ മലനിര 3,000 മീറ്റർവരെ ഉയരത്തിലെത്തുന്നു.
ഇവിടെയുള്ള ജബൽ സൌദ സമുദ്രനിരപ്പിൽ നിന്ന് 2,982 മീറ്റർ വരെ ഉയരത്തിലാണെന്ന് അവകാശപ്പെടുന്നു.
സരാവത് മലനിരകളിലെ ഈ ഭാഗം പോലും ടിഹാമ തീരദേശ സമതലത്തിൽ നിന്ന് ഉത്തുംഗത്തിലേയ്ക്കു് പോകുന്ന കിഴുക്കാംതൂക്കായ വലിയ മലഞ്ചരുവുകൾപോലെയാണ്.
തായിഫിന്റെ തെക്കു വശമായ ഹിജാസ് ("തടസ്സം" എന്നർഥം) ഏതാണ്ട് പൂർണ്ണമായും 2,000 മുതൽ 2,600 മീറ്റർ വരെ സമുദ്രനിരപ്പിന് മുകളിൽ ഉയരമുള്ളതാണെന്നത് തെളിവുകളിലൂടെ വെളിവാക്കപ്പെടുന്ന വസ്തുതയാണ്.
യെമൻ അതിർത്തിക്കു സമീപത്തെത്തുമ്പോൾ, സാരാവത്ത് മലനിരകൾ വ്യക്തിഗത കൊടുമുടികളായി വ്യാപിക്കാൻ തുടങ്ങുന്നു.
ഹിജാസ് ഒരു കിഴുക്കാംതൂക്കായ മലഞ്ചെരിവിന്റെ രൂപത്തിൽനിന്ന് നിന്ന് യെമൻ പീഠഭൂമി യുടെ ഉയരത്തിലേയ്ക്ക് ക്രമേണ മാറുന്നു.
3,000 മീറ്ററിലധികം (9,800 അടി) പർവതനിരകളെല്ലാംതന്നെ യമനിലാണ് സ്ഥിതിചെയ്യുന്നത്.
ഇവയിലെ ഏറ്റവും ഉയരമുള്ളത് ജബൽ അൻ നബി ഷുഐബ് ആണ്.
അറേബ്യൻ ഉപദ്വീപിലെ ഏറ്റവും ഉയരമുള്ള കൊടുമുടിയാണിത്.
3,666 മീറ്റർ (12,027 അടി) ഉയരമുള്ള ഈ കൊടുമുടി തലസ്ഥാനമായ സനായ്ക്കു സമീപമാണ് നിലനിൽക്കുന്നത്.
യെമനിൽ സരാവത്ത് മലനിരകളെ പടിഞ്ഞാറ്, മദ്ധ്യ മലനിരകളായി തരംതിരിച്ചിരിക്കുന്നു.
പടിഞ്ഞാറൻ മലനിരകളിൽ ഉപദ്വീപിലെ മറ്റെവിടെ കിട്ടുന്നതിലും കൂടുതൽ മഴ ലഭിക്കുന്നു.
മദ്ധ്യ മലനിരകളിലാണ് ഏറ്റവും ഉയരമുള്ള പർവതങ്ങളുള്ളത്.
യമനി സരാവത്ത് മലനിരകളിലെ വളരെ നാടകീയമായ ഭാഗം ഹരാസ് പർവതനിരകളാണ്.
ഇവിടെ ഏതാനും കൊടുമുടികൾ ഏകദേശം 3000 മീറ്റർ ഉയരം ഉള്ളതും, പർവതനിരകളിൽ നിന്നു മലഞ്ചെരിവുകളിലേയ്ക്കുള്ള കാഴ്ച്ച അതിശയകരവും സംഭ്രമജനകവുമാണ്.
ചില മലകളുടെ അടിവാരം സമുദ്രനിരപ്പിൽ നിന്നും 500 മീറ്ററാണ് ഉയരമെങ്കിലും അവയുടെ കൊടുമുടികളുടെ ഉയരം 2,800-3,300 മീറ്റർ ആണ്.
ഭൂമിശാസ്ത്രപരമായി പറയുകയാണെങ്കിൽ, സരാവത്ത് മലനിരകൾ അറേബ്യൻ ഷീൽഡിന്റെ ഭാഗമാണ്.
ഇവയിൽ പലതും അഗ്നിപർവത ശിലകളാണ്.
മലനിരകളുടെ പടിഞ്ഞാറൻ ചരിവുകൾ ചെങ്കടൽ തീരത്തേയ്ക്ക് ത്സടുതിയിൽ അവസാനിക്കുകയും,  എന്നാൽ മലനിരകളുടെ കിഴക്ക് ഭാഗം നേരിയ ചരിവോടുകൂടിയതും കാർഷിക മേഖലയെ സംരക്ഷിക്കുന്ന വാദികളെ വിഭജിച്ചു കടന്നു പോകുന്നതുമാണ് (പ്രത്യേകിച്ച് സരാവാത്ത് മലനിരകളുടെ തെക്കൻ ഭാഗങ്ങൾ) ഇവിടെ മലനിരകൾ  മൺസൂണിനെ സ്വീകരിക്കുന്നു.
സരാവാത്തിനടുത്തുള്ള നഗരങ്ങളിൽ ഇസ്ലാമിന്റെ പവിത്ര നഗരമായ മക്കയാണ് .
ഇത് സരാവാത്ത് മലനിരകളുടെ മധ്യത്തിൽ ഏകദേശം താഴ്വരയിലാണ് സ്ഥിതിചെയ്യുന്നത്.
യെമന്റെ തലസ്ഥാനമായ സനയും സരാവത്തിന്റെ ഏറ്റവും ഉയർന്ന കൊടുമുടികൾക്കു സമീപത്തായാണ് സ്ഥിതിചെയ്യുന്നത്.
ചിത്രശാല Ridges of Sarawat Mountains Ta'if Mountains ISS-36 Nighttime view of southwestern Saudi Arabia അവലംബം Library of Congress Country Study: Saudi Arabia
സരിയ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സരിയ വടക്കൻ നൈജീരിയയിലെ കാഡുന സംസ്ഥാനത്തിലെ ഒരു പ്രധാന നഗരമാണ്.
അതോടൊപ്പം ഇത് തദ്ദേശീയ സർക്കാർ മേഖലയുമാണ്.
മുൻകാലത്ത് സസ്സാവു എന്നറിയപ്പെട്ടിരുന്ന ഈ നഗരം ഏഴ് യഥാർത്ഥ ഹൗസാ നഗര-സംസ്ഥാനങ്ങളിൽ ഒന്നാണ്.
നൈജീരിയയിലെ ഏറ്റവും വലിയ സർവ്വകലാശാലയായ അഹ്മദു ബെല്ലൊ യൂണിവേഴ്സിറ്റി സ്ഥിതിചെയ്യുന്നതിന്റേയും നിരവധി പ്രമുഖ നൈജീരിയക്കാരും ഇവിടെ താമസിക്കുന്നതിന്റേയും പേരിൽ ഈ നഗരം അറിയപ്പെടുന്നു.
2006 ൽ നടന്ന സെൻസസിൽ ഈ നഗരത്തിലെ ജനസംഖ്യ 406,990 ആയിരുന്നു.
സസ്സാവു എമിറേറ്റിന്റെ കേന്ദ്രം ഇവിടെയാണ്.
സരിത (നടി)
തമിഴ് , മലയാളം , കന്നഡ , തെലുങ്ക് ഭാഷകളിലായി 250 ലധികം ചിത്രങ്ങളിൽ അഭിനയിച്ച ദക്ഷിണേന്ത്യൻ നടിയാണ് സരിത .
1980 കളിലെ ജനപ്രിയ, നിരൂപക പ്രശംസ നേടിയ നടിമാരിൽ ഒരാളായിരുന്നു അവർ.
സെൽവി എന്ന ടെലിവിഷൻ സീരിയലിലും അവർ പ്രത്യക്ഷപ്പെട്ടു.
ഡബ്ബിംഗ് ആർട്ടിസ്റ്റ് എന്ന ബഹുമതിയും അവർക്കുണ്ട് .
1990 കളിൽ നാഗ്മ , വിജയശാന്തി , തബു , സുസ്മിത സെൻ , രമ്യ കൃഷ്ണൻ , സൗന്ദര്യ തുടങ്ങിയ നടിമാർക്കായി തമിഴ് , തെലുങ്ക് സിനിമകൾക്കായി ശബ്ദമൊരുക്കി.
കന്നഡ, മലയാളം സിനിമകളിലും അവർ ഡബ് ചെയ്തിട്ടുണ്ട്.
തമിഴ്, തെലുങ്ക്, കന്നഡ എന്നിവിടങ്ങളിൽ നിന്നുള്ള നിരവധി സംസ്ഥാന അവാർഡുകൾ, ആറ് ഫിലിംഫെയർ അവാർഡുകൾ , അർജുൻ എന്ന ചിത്രത്തിന് പ്രത്യേക ജൂറി അവാർഡ് ഉൾപ്പെടെ ആറ് നന്ദി അവാർഡുകൾ എന്നിവ അവർ നേടിയിട്ടുണ്ട് .